Document ID: /roh_data/filtered/fineweb-2-filterrobots_roh.jsonl.gz/52771

Vegnir ensemen en famiglia, visitar in cult divin, ir chantond tras il vitg – blers rituals e bleras tradiziuns na dastgan betg vegnir festivadas quest onn. Nadal sut l’ensaina dal coronavirus funcziuna auter che usità. Las opziuns paran dad esser: Primo desperar u secundo festivar quest Nadal a moda speziala. Las trais baselgias da la Svizra han lantschà perquai il project «Glisch malgrà tut» – cun quest project duai vegnir fatg curaschi ed era fatg propostas fitg concretas co la festa da Nadal alternativa po vegnir realisada. Nus preschentain las ideas da quest’iniziativa ecumenica.
RTR Vita e cretta 08:00